PRÍLOHA

KONEČNÁ VERZIA 12.11.2013

Rozpočet na rok 2014 – Spoločné závery

Tieto spoločné závery sa týkajú týchto tém:

1. Rozpočet na rok 2014

1.1. „Uzavreté“ rozpočtové riadky

Pokiaľ nie je v týchto záveroch ustanovené inak, všetky rozpočtové riadky, ktoré Rada ani Parlament nezmenili, a rozpočtové riadky, v súvislosti s ktorými Parlament akceptoval zmeny Rady počas príslušného čítania, sa považujú za uzavreté.

Čo sa týka ostatných rozpočtových riadkov, Zmierovací výbor dospel k týmto záverom:

1.2. Horizontálne otázky

Decentralizované agentúry

Počet pracovných miest vo všetkých decentralizovaných agentúrach je stanovený na úrovni navrhovanej Komisiou v návrhu rozpočtu s výnimkou:

Príspevok EÚ (vo forme viazaných a platobných rozpočtových prostriedkov) pre decentralizované agentúry je stanovený na úrovni navrhnutej Komisiou v návrhu rozpočtu (NR) s výnimkou:

Zmierovací výbor súhlasí so spoločným vyhlásením o decentralizovaných agentúrach, ako sa uvádza ďalej v časti 3.4.

Výkonné agentúry

Príspevok EÚ (vo forme viazaných a platobných rozpočtových prostriedkov) a počet pracovných miest pre výkonné agentúry sú stanovené na úrovni navrhnutej Komisiou v opravnom liste č. 2/2014.

Spoločné technologické iniciatívy (STI)

Príspevok EÚ (vo forme viazaných a platobných rozpočtových prostriedkov) a počet pracovných miest pre spoločné technologické iniciatívy sú stanovené na úrovni navrhnutej Komisiou v návrhu rozpočtu (NR) pozmenenom opravným listom č. 1/2014.

Pilotné projekty/prípravné akcie

Je dohodnutý komplexný balík 68 pilotných projektov/prípravných akcií (PP/PA) v sume 79,4 milióna EUR vo viazaných rozpočtových prostriedkoch, ako navrhol Parlament. Ak sa ukáže, že na pilotný projekt alebo prípravnú akciu sa vzťahuje existujúci právny základ, Komisia môže navrhnúť presun rozpočtových prostriedkov do príslušného právneho základu s cieľom uľahčiť vykonávanie danej činnosti.

Tento balík v plnej miere zohľadňuje stropy pre pilotné projekty a prípravné akcie stanovené v nariadení o rozpočtových pravidlách.

1.3. Výdavkové okruhy finančného rámca – viazané rozpočtové prostriedky

Po zohľadnení vyššie uvedených záverov o „uzavretých“ rozpočtových riadkoch, agentúrach a pilotných projektoch a prípravných akciách sa zmierovací výbor dohodol na týchto krokoch:

Podokruh 1a

Viazané rozpočtové prostriedky sú stanovené na úrovni navrhnutej Komisiou v návrhu rozpočtu pozmenenom opravnými listami 1 a 2/2014 s týmito výnimkami:

V dôsledku toho a po zohľadnení pilotných projektov a prípravných akcií, ako aj decentralizovaných agentúr predstavuje rezerva v rámci stropu výdavkov v podokruhu 1a sumu 76,0 milióna EUR.

Podokruh 1b

Viazané rozpočtové prostriedky sú stanovené na úrovni navrhnutej v návrhu rozpočtu pozmenenom opravným listom č. 1/2014 s výnimkou týchto rozpočtových riadkov, v prípade ktorých sa v každom dohodla suma 2,5 milióna EUR vo viazaných rozpočtových prostriedkoch:

Okrem toho sa pre Fond európskej pomoci pre najodkázanejšie osoby (FEAD, kapitola 04 06) dohodla dodatočná suma 134,9 milióna EUR vo viazaných rozpočtových prostriedkoch. Zodpovedajúca suma vo viazaných rozpočtových prostriedkoch sa presúva z Európskeho sociálneho fondu (ESF. kapitoly 04 02) v takomto rozdelení:

V rámci nástroja flexibility sa mobilizuje suma 89,3 milióna EUR určená na dodatočnú pomoc Cypru.

Okruh 2

Viazané rozpočtové prostriedky sú stanovené na úrovni navrhnutej Komisiou v návrhu rozpočtu pozmenenom opravným listom 2/2014 s výnimkou:

V dôsledku toho a po zohľadnení pilotných projektov a prípravných akcií predstavuje rezerva v rámci stropu výdavkov v okruhu 2 sumu 35,8 milióna EUR.

Okruh 3

Viazané rozpočtové prostriedky sú stanovené na úrovni navrhnutej Komisiou v návrhu rozpočtu pozmenenom opravným listom 2/2014 s týmito výnimkami:

V dôsledku toho a po zohľadnení pilotných projektov a prípravných akcií, ako aj decentralizovaných agentúr predstavuje rezerva v rámci stropu výdavkov v okruhu 3 sumu 7,0 milióna EUR.

Okruh 4

Viazané rozpočtové prostriedky sú stanovené na úrovni navrhnutej Komisiou v návrhu rozpočtu pozmenenom opravným listom 2/2014 s týmito výnimkami:

V dôsledku toho a po zohľadnení pilotných projektov a prípravných akcií predstavuje rezerva v rámci stropu výdavkov v okruhu 4 sumu 10,0 milióna EUR.

Okruh 5

Pokiaľ ide o plán pracovných miest v oddieloch, je dohodnutá úroveň navrhnutá Komisiou v návrhu rozpočtu pozmenenom opravným listom č. 2/2014 s výnimkou Európskeho parlamentu, v prípade ktorého je dohodnutá úroveň prijatá v jeho čítaní.

Viazané rozpočtové prostriedky sú stanovené na úrovni navrhnutej Komisiou v návrhu rozpočtu pozmenenom opravným listom 2/2014 s výnimkou:

súm zodpovedajúcich možnému vplyvu úprav platov za roky 2011 a 2012, ktoré v súčasnosti nie sú zahrnuté v rozpočtoch každého oddielu, kým vo veci nerozhodne Súdny dvor. Zmierovací výbor súhlasí so spoločným vyhlásením, ako sa uvádza v časti 3.5;

v prípade Európskej služby pre vonkajšiu činnosť (oddiel X) bez presunu prostriedkov pre osobitných zástupcov EÚ navrhnutého Európskym parlamentom; Zmierovací výbor súhlasí so spoločným vyhlásením, ako sa uvádza v časti 3.6.

Okrem toho sa do rozpočtu Komisie (oddiel III) pridali tri nové riadky (30 01 16 01, 30 01 16 02, 30 01 16 03) so zodpovedajúcou úrovňou rozpočtových prostriedkov podľa návrhu Európskeho parlamentu v jeho čítaní.

V dôsledku toho a po zohľadnení pilotných projektov a prípravných akcií predstavuje rezerva v rámci stropu výdavkov v okruhu 5 sumu 316,8 milióna EUR.

Vytvorenie funkčnej skupiny AST/SC

Plány pracovných miest všetkých inštitúcií a orgánov EÚ sa zmenia, tak aby zohľadnili vytvorenie novej funkčnej skupiny AST/SC v služobnom poriadku, ako sa navrhlo v opravnom liste 2/2014.

Okruh 6

Viazané rozpočtové prostriedky sú stanovené na úrovni navrhnutej Komisiou v návrhu rozpočtu.

1.4. Osobitné nástroje

Viazané rozpočtové prostriedky na Rezervu na núdzovú pomoc (EAR) a Európsky fond na prispôsobenie sa globalizácii (EGF) sú stanovené na úrovni navrhnutej Komisiou v návrhu rozpočtu.

1.5. Platobné rozpočtové prostriedky

Celková suma platobných rozpočtových prostriedkov v rozpočte na rok 2014 je stanovená vo výške 135 504 613 000 EUR.

Pozícia Rady k návrhu rozpočtu sa používa ako východisko pre uplatnenie týchto pridelených platobných rozpočtových prostriedkov naprieč rozpočtovými riadkami v rozpočte na rok 2014:

analogicky to platí aj pre decentralizované agentúry, pre ktoré je príspevok EÚ vyjadrený v platobných rozpočtových prostriedkoch stanovený na úrovni navrhnutej v časti 1.2;

platobné rozpočtové prostriedky na všetky nové pilotné projekty a prípravné akcie sú stanovené na úrovni 50 % príslušných viazaných rozpočtových prostriedkov alebo na úrovni navrhnutej Parlamentom, ak je nižšia; v prípade predĺženia existujúcich pilotných projektov a prípravných akcií je úroveň platieb tá, ktorá je stanovená v návrhu rozpočtu plus 50 % príslušných nových záväzkov, alebo úroveň navrhnutá Parlamentom, ak je nižšia;

c.

V rámci celkového kompromisu Zmierovací výbor súhlasí so spoločným vyhlásením o platobných rozpočtových prostriedkoch, ako sa uvádza v časti 3.1 nižšie.

Rada berie na vedomie spoločné vyhlásenie Európskeho parlamentu a Komisie o platobných rozpočtových prostriedkoch, ako sa uvádza v časti 3.2 nižšie.

1.6. Rozpočtové poznámky

Všetky pozmeňujúce návrhy Európskeho parlamentu a Rady k textu rozpočtových poznámok sú dohodnuté so zmenami, ako sa uvádza v prílohe 1. To však znamená, že nemôžu zmeniť alebo rozšíriť rozsah platného právneho základu, ani mať dosah na administratívnu autonómnosť inštitúcií a že sú dostupné zdroje na pokrytie akcie.

1.7. Nové rozpočtové riadky

Ak nie je uvedené inak v spoločných záveroch dohodnutých Zmierovacím výborom alebo spoločne dohodnutých oboma zložkami rozpočtového orgánu v ich príslušnom čítaní, rozpočtová nomenklatúra, ako ju navrhla Komisia v návrhu rozpočtu a opravných listoch č. 1 a 2/2014 ostáva nezmenená s výnimkou pilotných projektov a prípravných akcií.

Tieto spoločne dohodnuté zmeny nomenklatúry sa týkajú týchto rozpočtových riadkov:

Rozpočtové poznámky k novým rozpočtovým riadkom v oblasti sociálneho dialógu, ako navrhla Komisia, sú uvedené v prílohe.

1.8. Rezervy

Je dohodnutá rezerva vo výške 2 milióny EUR stanovená Európskym parlamentom pre rozpočtový riadok 01 02 01 Koordinácia, dohľad a komunikácia v súvislosti s hospodárskou a menovou úniou vrátane eura.

1.9. Príjmy

Príjmová časť rozpočtu je schválená v podobe navrhnutej Komisiou v návrhu rozpočtu pozmenenom opravným listom 2/2014 upravená na úroveň platieb dohodnutú v Zmierovacom výbore.

2. Rozpočet na rok 2013

Návrh opravného rozpočtu (NOR) 8/2013 je dohodnutý v sumách navrhnutých Radou.

NOR 9/2013 je dohodnutý v podobe navrhnutej Radou s týmito pozmeňujúcimi návrhmi:

NOR č. 9/2013

Presun platobných rozpočtových prostriedkov na výdavky na administratívnu podporu pre výskum (kapitola 08 01) na rok 2013 sa týka nediferencovaných výdavkov, čo vedie k zodpovedajúcemu zníženiu viazaných rozpočtových prostriedkov (-26,9 milióna EUR) v posledných troch riadkoch uvedenej tabuľky.

V rozpočte na rok 2013 je v platobných rozpočtových prostriedkoch určených pre Fond solidarity EÚ zahrnutá suma 250 miliónov EUR, zatiaľ čo v rozpočte na rok 2014 je v platbách pre Fond solidarity EÚ zahrnutá suma 150 miliónov EUR.

3. Vyhlásenia

3.1. Spoločné vyhlásenie o platobných rozpočtových prostriedkoch

Európsky parlament, Rada a Komisia pripomínajú svoju spoločnú zodpovednosť, ktorá je stanovená v článku 323 Zmluvy o fungovaní Európskej únie (ZFEÚ), že „Európsky parlament, Rada a Komisia zabezpečujú, aby boli k dispozícii finančné prostriedky a aby sa tak umožnilo Únii plniť jej právne záväzky vo vzťahu k tretím stranám“.

Európsky parlament a Rada pripomínajú, že z hľadiska plnenia rozpočtu treba zabezpečiť riadnu postupnosť platieb, tak aby sa predišlo akémukoľvek abnormálnemu posunu nesplatených záväzkov (RAL) do rozpočtu na rok 2015. V tejto súvislosti budú mať možnosť v prípade potreby využiť rôzne mechanizmy flexibility zahrnuté v nariadení o VFR, okrem iných tie, ktoré sú uvedené v jeho článku 13.

Európsky parlament a Rada súhlasia so stanovením platobných rozpočtových prostriedkov na rok 2014 vo výške 135 504 613 000 EUR. Žiadajú Komisiu, aby iniciovala všetky potrebné kroky, na základe ustanovení návrhu nariadenia o VFR a nariadenia o rozpočtových pravidlách, na pokrytie zodpovednosti vyplývajúcej zo zmluvy, a najmä, aby po preskúmaní rozsahu prerozdelenia príslušných rozpočtových prostriedkov, pričom osobitne uvedie akékoľvek očakávané neúplné využitie rozpočtových prostriedkov (článok 41 ods. 2 nariadenia o rozpočtových pravidlách), požiadala o dodatočné platobné rozpočtové prostriedky v opravnom rozpočte, ak rozpočtové prostriedky v rozpočte na rok 2014 nebudú postačovať na pokrytie výdavkov.

Európsky parlament a Rada zaujmú pozíciu ku každému návrhu opravného rozpočtu čo najrýchlejšie s cieľom predísť akémukoľvek nedostatku platobných rozpočtových prostriedkov. Európsky parlament a Rada sa okrem toho zaväzujú urýchlene uskutočniť akýkoľvek možný presun platobných rozpočtových prostriedkov, a to aj medzi okruhmi finančného rámca, s cieľom čo najlepšie využiť platobné rozpočtové prostriedky zahrnuté do rozpočtu a zosúladiť ich s aktuálnym plnením a potrebami.

Európsky parlament, Rada a Komisia budú počas celého roka aktívne monitorovať stav plnenia rozpočtu na rok 2014, najmä v rámci podokruhu 1b (Hospodárska, sociálna a územná súdržnosť) a rozvoj vidieka v rámci okruhu 2 (Udržateľný rast: prírodné zdroje). Bude mať formu osobitných medziinštitucionálnych schôdzí v súlade s bodom 36 prílohy k medziinštitucionálnej dohode, na ktorých sa posúdi vykonávanie platieb a revidované odhady.

3.2. Vyhlásenie Európskeho parlamentu a Komisie o platobných rozpočtových prostriedkoch

Európsky parlament a Komisia pripomínajú potrebu špecifickej a maximálnej flexibility v rámci VFR na roky 2014 až 2020. Zmeny navrhnutých právnych základov dohodnuté zákonodarným orgánom povedú k ďalšiemu tlaku na platobné stropy v rámci VFR 2014 – 2020. V rámci finalizácie balíka právnych predpisov pre politiku súdržnosti na roky 2014 – 2020 a berúc do úvahy možný vplyv na iniciatívu MSP Komisia vydala vyhlásenie o vplyve dosiahnutej dohody o výkonnostnej rezerve a výške predbežného financovania na platobné potreby. Zatiaľ čo celkový vplyv týchto zmien na dodatočné platobné rozpočtové prostriedky vo VFR 2014 – 2020 ostane obmedzený, Komisia uviedla, že ročné pohyby v celkovej úrovni platieb sa budú riadiť prostredníctvom celkovej rezervy pre platby. V prípade potreby môže Komisia tiež využiť nástroj flexibility a mimoriadnu rezervu dohodnutú v návrhu nariadenia o VFR.

Komisia preto plánuje vzhľadom na plnenie navrhnúť nápravné opatrenia, pričom by sa v najširšej možnej miere mali využiť všetky nástroje, ktoré ponúka nový VFR. Konkrétne v priebehu roka 2014 sa môže stať, že Komisia bude musieť navrhnúť použitie mimoriadnej rezervy v súlade s článkom 13 návrhu nariadenia o VFR.

3.3. Vyhlásenie Rady o platobných rozpočtových prostriedkoch

Rada pripomína, že osobitné nástroje sa môžu aktivovať len na riešenie naozaj nepredvídaných okolností.

Pripomína, že mimoriadna rezerva by nemala viesť k prekročeniu celkových stropov viazaných a platobných rozpočtových prostriedkov.

Pokiaľ ide o ďalšie osobitné nástroje, Rada pripomína, že v článku 3 ods. 2 návrhu nariadenia o VFR sa uvádza, že viazané rozpočtové prostriedky sa môžu zahrnúť do rozpočtu nad rámec stropov príslušných okruhov.

3.4. Spoločné vyhlásenie o decentralizovaných agentúrach

Európsky parlament, Rada a Komisia pripomínajú dôležitosť postupného znižovania počtu zamestnancov inštitúcií, orgánov a agentúr EÚ o 5 % v priebehu piatich rokov, ako sa dohodlo v bode 23 návrhu Medziinštitucionálnej dohody o rozpočtovej disciplíne, spolupráci v rozpočtových otázkach a riadnom finančnom hospodárení.

Európsky parlament a Rada sa zaväzujú postupne dosiahnuť 5 % zníženie počtu zamestnancov v období 2013 – 2017, pričom trvajú na tom, aby sa zabezpečilo riadne fungovanie agentúr, tak aby si mohli plniť úlohy, ktorými boli poverené zákonodarným orgánom. V tejto súvislosti sa domnievajú, že môžu byť potrebné ďalšie opatrenia vrátane štrukturálnych opatrení na dosiahnutie tohto zníženia v prípade decentralizovaných agentúr. V tejto súvislosti bude Komisia pokračovať v hodnotení možností zlučovania a/alebo uzavretia niektorých z existujúcich agentúr a/alebo iných spôsobov dosiahnutia ich súčinnosti.

V nadväznosti na prácu realizovanú medziinštitucionálnou pracovnou skupinou, ktorej výsledkom je spoločný prístup k decentralizovaným agentúram dohodnutý v júli 2012, Európsky parlament, Rada a Komisia súhlasia s tým, že je potrebná užšia a neustála kontrola vývoja decentralizovaných agentúr na zabezpečenie súdržného prístupu. Bez toho, aby boli dotknuté ich príslušné výsady, súhlasia s vytvorením osobitnej medziinštitucionálnej pracovnej skupiny, ktorej cieľom bude vymedzenie jasného vývoja pre agentúry na základe týchto kritérií: Skupina bude diskutovať najmä o:

Európsky parlament a Rada riadne zohľadnia výsledky dosiahnuté medziinštitucionálnou pracovnou skupinou vo svojich rozhodnutiach prijatých z pozície zákonodarného a rozpočtového orgánu.

3.5. Spoločné vyhlásenie o okruhu 5 a úprave platov

Európsky parlament a Rada súhlasia s tým, že v tomto štádiu rozpočtové prostriedky spojené s navrhnutou úpravou platov o 1,7 % za rok 2011 a 1,7 % za rok 2012 nebudú zahrnuté do rozpočtu na rok 2014, kým nebude známy výsledok v týchto veciach na Európskom súdnom dvore.

Ak Súdny dvor rozhodne v prospech Komisie, Komisia predloží návrh opravného rozpočtu v roku 2014 s cieľom pokryť navrhnutú úpravu platov vo všetkých oddieloch. V takom prípade sa Európsky parlament a Rada zaväzujú rýchlo konať v súvislosti s návrhom opravného rozpočtu.

3.6. Spoločné vyhlásenie o osobitných zástupcoch EÚ

Parlament a Rada súhlasia s preskúmaním presunu rozpočtových prostriedkov určených pre osobitných zástupcov Európskej únie z rozpočtu Komisie (oddiel III) do rozpočtu Európskej služby pre vonkajšiu činnosť (oddiel X) v rámci rozpočtového postupu na rok 2015.

Príloha 1 – Zmeny v rozpočtových poznámkach

S odkazom na časť 1.6 spoločných záverov sa v porovnaní s rozpočtovými poznámkami, ako boli odsúhlasené Radou a Parlamentom, prijímajú tieto zmeny:

Podokruh 1a

04 03 01 05 Informácie a opatrenia na odbornú prípravu pre organizácie pracovníkov

Poznámky

Tieto rozpočtové prostriedky sú určené na pokrytie výdavkov v súvislosti s informáciami a opatreniami na odbornú prípravu pre organizácie pracovníkov vrátane zástupcov organizácií pracovníkov v kandidátskych krajinách, vyplývajúcich z vykonávania opatrení Únie v rámci implementácie sociálneho rozmeru Únie. Tieto opatrenia by mali pomôcť organizáciám pracovníkov pomôcť riešiť hlavné výzvy, ktorým čelí európska politika zamestnanosti a sociálnych vecí, ako sa stanovuje v stratégii Európa 2020 a sociálnom programe, a v súvislosti s iniciatívami Únie na riešenie následkov hospodárskej krízy.

Okrem toho sú tieto rozpočtové prostriedky určené na podporu pracovných programov dvoch inštitútov, ETUI (Európsky odborový inštitút) a EZA (Európske centrum pre otázky pracovníkov), ktoré boli zriadené na zvyšovanie schopností prostredníctvom vzdelávacích opatrení a výskumu na európskej úrovni vrátane kandidátskych krajín s cieľom dosiahnuť pevnejšie zapojenie zástupcov pracovníkov do rozhodovacieho procesu.

Tieto rozpočtové prostriedky sú určené najmä na pokrytie nasledujúcich činností:

— podpora pracovných programov dvoch osobitných odborových inštitútov, ETUI (Európsky odborový inštitút) a EZA (Európske centrum pre otázky pracovníkov), ktoré boli zriadené na podporu budovania kapacít formou odbornej prípravy a výskumu na európskej úrovni, ako aj zvýšenie miery účasti zástupcov pracovníkov na európskom riadení;

— informačné opatrenia a odborná príprava pre organizácie pracovníkov vrátane zástupcov organizácií pracovníkov v kandidátskych krajinách, vyplývajúce z vykonávania akcií Únie v rámci implementácie sociálneho rozmeru Únie;

— opatrenia zapájajúce zástupcov sociálnych partnerov v kandidátskych krajinách na osobitný účel podpory sociálneho dialógu na úrovni Únie. Sú tiež určené na podporu rovnocennej účasti žien a mužov v rozhodovacích orgánoch organizácií zamestnancov.

Právny základ

Úloha vyplývajúca z osobitných právomocí priamo prenesených na Komisiu podľa článku 154 Zmluvy o fungovaní Európskej únie.

Dohovor uzatvorený v roku 1959 medzi Vysokým úradom ESUO a Medzinárodným informačným strediskom pre bezpečnosť a zdravie pri práci (CIS) Medzinárodnej organizácie práce.

Smernica Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci (Ú. v. ES L 183, 29.6.1989, s. 1) a súvisiace samostatné smernice.

Smernica Rady 92/29/EHS z 31. marca 1992 o minimálnych bezpečnostných a zdravotných požiadavkách na zvýšenú lekársku starostlivosť na palubách plavidiel (Ú. v. ES L 113, 30.4.1992, s. 19).

04 03 01 06 Informácie, konzultácie a participácia zástupcov podnikov

Poznámky

Tieto rozpočtové prostriedky sú určené na financovanie akcie na posilnenie rozvoja účasti zamestnancov v podnikoch presadzovaním smerníc 97/74/ES a 2009/38/ES o európskych zamestnaneckých radách, smernice 2001/86/ES o účasti zamestnancov v európskej spoločnosti a smernice 2003/72/ES o o účasti zamestnancov v európskom družstve, smernice 2002/14/ES, ktorá ustanovuje všeobecný rámec pre informovanie a porady so zamestnancami v Európskom spoločenstve, a článku 16 smernice 2005/56/ES o cezhraničných zlúčeniach alebo splynutiach kapitálových spoločností.

Tieto rozpočtové prostriedky pokrývajú financovanie opatrení na posilnenie nadnárodnej spolupráce medzi zástupcami zamestnancov a zamestnávateľov, pokiaľ ide o informácie, konzultácie a účasť zamestnancov v rámci podnikov pôsobiacich vo viac ako jednom členskom štáte. V tejto súvislosti možno financovať krátkodobé kurzy odborného vzdelávania pre vyjednávateľov a zástupcov v nadnárodných informačných, konzultačných a participačných orgánoch. Zahrnutí môžu byť aj sociálni partneri z kandidátskych krajín. Tieto rozpočtové prostriedky sa môžu použiť na financovanie opatrení, ktoré sociálnym partnerom umožnia vykonávať ich práva a plniť povinnosti, pokiaľ ide o účasť zamestnancov, najmä v rámci európskych zamestnaneckých rád a malých a stredných podnikov, oboznámiť ich s nadnárodnými podnikovými dohodami a viac spolupracovať v oblasti právnych predpisov Únie týkajúcich sa účasti zamestnancov.

Okrem toho sa môžu použiť na financovanie opatrení na rozvoj odborných znalostí týkajúcich sa účasti zamestnancov vo všetkých členských štátoch, podpory spolupráce medzi príslušnými orgánmi a zainteresovanými stranami a podpory vzťahov s inštitúciami EÚ s cieľom podporiť vykonávanie a zlepšiť účinnosť právnych predpisov Únie týkajúcich sa zapojenia zamestnancov.

Tieto rozpočtové prostriedky sú určené najmä na pokrytie nasledujúcich činností:

— opatrenia na vytvorenie podmienok pre sociálny dialóg v spoločnostiach a riadnu účasť zamestnancov v podnikoch v zmysle smernice 2009/38/ES o európskych zamestnaneckých radách, smerníc 2001/86/ES a 2003/72/ES o účasti zamestnancov v európskej spoločnosti, resp. Európskom družstve, smernice 2002/14/ES, ktorá ustanovuje všeobecný rámec pre informovanie a porady so zamestnancami v Európskom spoločenstve, smernice 98/59/ES o hromadnom prepúšťaní a článku 16 smernice 2005/56/ES o cezhraničných zlúčeniach alebo splynutiach kapitálových spoločností;

— v tejto súvislosti možno financovať iniciatívy na posilnenie nadnárodnej spolupráce medzi zástupcami zamestnancov a zamestnávateľov pokiaľ ide o informovanie, konzultácie a účasť zamestnancov v rámci podnikov pôsobiacich vo viac ako jednom členskom štáte, ako aj krátkodobé odborné vzdelávanie vyjednávačov a zástupcov v nadnárodných informačných, konzultačných a participačných orgánoch; Zahrnutí môžu byť aj sociálni partneri z kandidátskych krajín.

— opatrenia, ktoré sociálnym partnerom umožnia uplatniť si práva a plniť si povinnosti v oblasti účasti zamestnancov, najmä v rámci európskych zamestnaneckých rád, oboznámiť sa s nadnárodnými podnikovými dohodami a posilniť ich spoluprácu v oblasti právnych predpisov Únie týkajúcich sa účasti zamestnancov;

— činnosti zamerané na rozvoj účasti zamestnancov v podnikoch;

— inovačné akcie týkajúce sa účasti zamestnancov s cieľom podporiť prognostiku zmien a predchádzanie sporom a ich riešenie v rámci reštrukturalizácie podnikov, zlučovania, preberania a premiestňovania podnikov pôsobiacich na úrovni Únie a skupín podnikov pôsobiacich na úrovni Únie;

— opatrenia na posilnenie spolupráce sociálnych partnerov pri zvyšovaní účasti zamestnancov na riešení dôsledkov hospodárskej krízy, ako sú hromadné prepúšťania a potreba preorientovať sa na inkluzívne, udržateľné a nízkouhlíkové hospodárstvo;

— nadnárodná výmena informácií a osvedčených postupov v otázkach sociálneho dialógu na podnikovej úrovni.

Právny základ

Úloha vyplývajúca z osobitných právomocí priamo prenesených na Komisiu podľa článkov 154 a 155 Zmluvy o fungovaní Európskej únie.

Smernica Rady 97/74/ES z 15. decembra 1997, ktorá na Spojené kráľovstvo Veľkej Británie a Severného Írska rozširuje smernicu 94/45/ES o zriaďovaní Európskej zamestnaneckej rady alebo postupu v podnikoch s významom na úrovni Spoločenstva a v skupinách podnikov s významom na úrovni Spoločenstva na účely informovania zamestnancov a prerokovania s nimi (Ú. v. ES L 10, 16.1.1998, s. 22).

Smernica Rady 2001/86/ES z 8. októbra 2001, ktorou sa dopĺňajú stanovy európskej spoločnosti v súvislosti s účasťou zamestnancov na riadení (Ú. v. ES L 294, 10.11.2001, s. 22).

Smernica Rady 98/59/ES o aproximácii zákonov členských štátov týkajúcich sa hromadného prepúšťania, (Ú. v. ES L 225, 12.8.1998, s. 16).

Smernica 2001/23/ES o aproximácii zákonov členských štátov týkajúcich sa zachovania práv zamestnancov pri prevodoch podnikov, závodov alebo častí podnikov alebo závodov (Ú. v. ES L 82, 22.3.2001, s. 16).

Smernica Európskeho parlamentu a Rady 2002/14/ES z 11. marca 2002, ktorá ustanovuje všeobecný rámec pre informovanie a porady so zamestnancami v Európskom spoločenstve (Ú. v. ES L 80, 23.3.2002, s. 29).

Smernica Rady 2003/72/ES z 22. júla 2003, ktorou sa dopĺňajú stanovy Európskeho družstva s ohľadom na účasť zamestnancov na riadení (Ú. v. EÚ L 207, 18.8.2003, s. 25).

Smernica Európskeho parlamentu a Rady 2005/56/ES z 26. októbra 2005 o cezhraničných zlúčeniach alebo splynutiach kapitálových spoločností (Ú. v. EÚ L 310, 25.11.2005, s. 1).

Smernica Európskeho parlamentu a Rady 2009/38/ES zo 6. mája 2009 o zriaďovaní európskej zamestnaneckej rady alebo postupu v podnikoch s významom na úrovni Spoločenstva a v skupinách podnikov s významom na úrovni Spoločenstva na účely informovania zamestnancov a porady s nimi (prepracované znenie) (Ú. v. EÚ L 122, 16.5.2009, s. 28).

Dohovor uzatvorený v roku 1959 medzi Vysokým úradom ESUO a Medzinárodným informačným strediskom pre bezpečnosť a zdravie pri práci (CIS) Medzinárodnej organizácie práce.

04 03 01 08 Pracovnoprávne vzťahy a sociálny dialóg

Poznámky

Cieľom tejto činnosti je posilniť úlohu sociálneho dialógu a podporiť prijímanie dohôd a iných spoločných akcií sociálnych partnerov na úrovni EÚ. Tieto rozpočtové prostriedky sú určené na pokrytie financovania účasti sociálnych partnerov Financované akcie by mali pomôcť organizáciám sociálnych partnerov pri riešení na európskej stratégii zamestnanosti a ich prispievania k riešeniu v globálnych výziev, ktorým čelí európska politika zamestnanosti a sociálna politika, ako sa stanovuje v stratégii Európa 2020 a sociálnom programe a v kontexte iniciatív Únie na riešenie následkov hospodárskej krízy, a prispieť k zlepšeniu a šíreniu znalostí o inštitúciách a postupoch v oblasti pracovnoprávnych vzťahov. Sú určené na pokrytie grantov na podporu sociálneho dialógu na medziodvetvovej a sektorovej úrovni podľa článku 154 Zmluvy o fungovaní Európskej únie. Rozpočtové prostriedky sa preto použijú na financovanie konzultácií, stretnutí, rokovaní a ostatných činností určených na dosiahnutie týchto cieľov.

Okrem toho sú tieto rozpočtové prostriedky určené na podporu opatrení v oblasti pracovnoprávnych vzťahov, najmä tých, ktorých cieľom je zvýšiť odbornú spôsobilosť a výmenu informácií týkajúcich sa Únie.

Tieto rozpočtové prostriedky sú takisto určené na financovanie opatrení týkajúcich sa zástupcov sociálnych partnerov v kandidátskych krajinách s konkrétnym cieľom podporovať sociálny dialóg na úrovni Únie. Pri plnení týchto cieľov sa berie do úvahy rodové hľadisko a sú preto určené na podporu rovnocennej účasti žien a mužov v rozhodovacích orgánoch tak odborových zväzov, ako aj organizácií zamestnávateľov. Tieto posledné dve zložky majú prierezovú povahu.

Na základe týchto cieľov boli definované dva podprogramy:

— podpora európskeho sociálneho dialógu,

— zlepšenie odborných znalostí v oblasti pracovnoprávnych vzťahov.

Tieto rozpočtové prostriedky sú určené najmä na pokrytie nasledujúcich činností:

— štúdie, konzultácie, stretnutia expertov, rokovania, informácie, publikácie a ďalšie činnosti priamo súvisiace s dosiahnutím uvedeného cieľa alebo opatrení spadajúcich do tohto rozpočtového riadku, ako aj akékoľvek ďalšie výdavky na technickú a administratívnu pomoc okrem úloh orgánu verejnej moci, ktoré zabezpečuje Komisia externe na základe zmlúv o službách uzatváraných ad hoc;

— akcie sociálnych partnerov na podporu sociálneho dialógu (vrátane kapacity sociálnych partnerov) na medziodvetvovej a sektorovej úrovni;

— akcie zamerané na zlepšenie poznatkov o inštitúciách a praktikách v oblasti pracovnoprávnych vzťahov v celej EÚ a na šírenie výsledkov;

— opatrenia zapájajúce zástupcov sociálnych partnerov v kandidátskych krajinách na osobitný účel podpory sociálneho dialógu na úrovni Únie. Sú určené aj na podporu rovnocennej účasti žien a mužov v rozhodovacích orgánoch, tak odborových zväzov, ako aj organizácií zamestnávateľov;

— akcie na podporu opatrení v oblasti pracovnoprávnych vzťahov, najmä tých, ktoré sú zamerané na zvyšovanie odborných znalostí a výmenu informácií relevantných na úrovni Únie.

Právny základ

Úloha vyplývajúca z osobitných právomocí priamo prenesených na Komisiu podľa článkov 154 a 155 Zmluvy o fungovaní Európskej únie.

15 02 10 Špeciálne výročné akcie

Poznámky

Poznámky pre tento riadok sú:

Doplniť tento text:

Tieto rozpočtové prostriedky sú určené na pokrytie nákladov na dokončenie opatrení podporovaných ako špeciálne výročné športové akcie.

Špeciálna výročná akcia: Európsky týždeň MOVE

Záväzky: 1 000 000 EUR; Platby: 1 000 000 EUR

Európsky týždeň MOVE je najvýznamnejším celoeurópskym podujatím, ktoré podporuje šport a fyzickú aktivitu na občianskej úrovni a ich pozitívny vplyv na európskych občanov a spoločnosti.

Ako súčasť vízie získať do roku 2020 ďalších 100 miliónov Európanov pre to, aby boli aktívni v oblasti športu a telesnej aktivity, predstavuje týždeň MOVE 2014 prístup zdola nahor, ktorý zapája miestne komunity, športové kluby, školy, pracoviská a mestá do rozsiahlej oslavy športu a fyzickej aktivity. Je neoddeliteľnou súčasťou európskej kampane NowWeMove a tak udržateľným prínosom k fyzicky aktívnejším a zdravším európskym občanom.

Týždeň MOVE 2014 bude zahŕňať minimálne 300 podujatí zo všetkých 28 členských štátov EÚ a minimálne 150 miest, zavedie nové iniciatívy v oblasti športu a fyzickej aktivity a vyzdvihne nespočetné množstvo úspešných existujúcich akcií.

Špeciálna výročná akcia: Špeciálne európske letné olympijské hry v Antverpách v Belgicku v roku 2014

Záväzky: 2 000 000 EUR; Platby: 2 000 000 EUR

Tieto rozpočtové prostriedky sú určené na pokrytie nákladov na opatrenia podporované ako špeciálne výročné akcie. Suma 2 000 000 EUR je vyčlenená na spolufinancovanie viacročného podujatia Európskych letných hier špeciálnej olympiády v Antverpách v Belgicku (13. až 20. septembra 2014). Toto financovanie tiež umožní zúčastneným športovcom zo všetkých 28 členských štátov trénovať, pripravovať sa a zúčastniť sa na hrách v Belgicku.

Na tomto podujatí sa zúčastní 2 000 športovcov a ich delegácie z 58 krajín a súťaže budú prebiehať 10 dní. Viac ako 4 000 dobrovoľníkov sa pričiní o to, aby toto multišportové podujatie bolo jedinečné. Popri športových podujatiach sa uskutočnia aj ďalšie programy – vedecké, vzdelávacie a rodinné. Hostiť športovcov bude 30 belgických miest a podujatie prebehne v Antverpách. Pred hrami, počas hier aj po hrách budú prebiehať mnohé osobitné podujatia.